**Hrvatska agencija za malo gospodarstvo, inovacije i investicije** iz Zagreba, Ksaver 208, OIB: 25609559342, koju skupno zastupaju \_\_\_\_\_\_\_\_\_\_\_ (u daljnjem tekstu: Ustupitelj)

i

**\_\_\_\_\_\_\_\_\_\_\_**, iz \_\_\_\_\_\_\_\_\_\_\_, OIB: \_\_\_\_\_\_\_\_\_\_\_, koju zastupaju \_\_\_\_\_\_\_\_\_\_\_ (u daljnjem tekstu: Primatelj)

(*Ustupitelj i Primatelj, u daljnjem tekstu skupno: Ugovorne strane*)

u Zagrebu dana \_\_\_\_\_\_\_\_\_\_ sklapaju

**Ugovor o cesiji (ustupu)**

**(regresne) tražbine**

**radi ispunjenja u okviru Jamstvenog programa „ EFRR Portfeljna jamstva“**

**Preambula**

Ugovorne strane suglasno utvrđuju:

1. da su Ustupitelj i Primatelj \_\_. \_\_. \_\_\_\_. godine sklopile Sporazum o poslovnoj suradnji uz Dodatak br. \_\_ Sporazumu od \_\_. \_\_. \_\_\_\_. godine i Dodatak br. \_\_ Sporazumu od \_\_. \_\_. \_\_\_\_. godine (u daljnjem tekstu: Sporazum) te da se Sporazum primjenjuje na ovaj Ugovor koji će se tumačiti i izvršavati u skladu s odredbama Sporazuma;
2. da su Primatelj, kao kreditor i *naziv subjekta malog gospodarstva, sjedište, OIB*, kao korisnik kredita (u daljnjem tekstu: Dužnik) dana \_\_\_\_\_\_\_ sklopili Ugovor o kreditu broj \_\_\_\_\_\_\_(u daljnjem tekstu: Ugovor o kreditu);
3. da je Primatelj na temelju Sporazuma s Ustupiteljem Ugovor o kreditu uključio u Portfelj koji je pokriven portfeljnim jamstvom;
4. da je Ustupitelj, kao jamac dana \_\_\_\_\_\_\_ Primatelju, kao kreditoru za dio duga Dužnika, kao korisnika kredita iz Ugovora o kreditu, na temelju Portfeljnog jamstva platio iznos od \_\_\_\_\_\_\_ EUR-a, koji iznos Ustupitelj potražuje od Dužnika;
5. da iznos iz prethodne točke ovog članka, uvećan za možebitne zatezne kamate koje na taj iznos teku po stopi zakonske zatezne kamate koja se primjenjuje u odnosima između trgovaca, predstavlja (regresnu) tražbinu koja se ovim Ugovorom ustupa Primatelju radi ispunjenja (u daljnjem tekstu: Tražbina).

Slijedom navedenog, Ugovorne strane su suglasne kako slijedi:

**Članak 1.**

Potpisom ovog Ugovora Ustupitelj, sukladno članku 80. Zakona o obveznim odnosima (Narodne novine, br. 35/05, 41/08, 125/11, 78/15, 29/18, 126/21, 114/22, 156/22, 155/23) i odredbama Sporazuma, ustupa Primatelju od dana isplate po jamstvu Tražbinu, kao svoje regresno pravo prema Dužniku po isplaćenom Portfeljnom jamstvu, radi ispunjenja te ga time ovlašćuje da pokrene bilo koje i sve radnje usmjerene na prisilnu naplatu Tražbine i da sudjeluje u svakom postupku koji se odnosi na naplatu Tražbine ili koji je direktno ili indirektno vezan za sudsku ili vansudsku naplatu Tražbine (dalje: Postupak).

U smislu ovog Ugovora, a radi provedbe prisilne naplate ili sudjelovanja u Postupku utvrđuje se da Tražbina predstavlja preneseno regresno pravo od Ustupitelja na Primatelja u smislu točke d) preambule ovog Ugovora.

Potpisom ovog Ugovora Primatelj prihvaća ustup Tražbine radi ispunjenja na način i pod uvjetima opisanim u ovom Ugovoru i Sporazumu.

Ustupitelj će istodobno sa sklapanjem ovog Ugovora predati Primatelju sve isprave koje su mu potrebne da bi mogao naplaćivati Tražbinu ili sudjelovati u Postupku uključujući, ali ne ograničavajući se na ovjereni izvod iz poslovnih knjiga Ustupitelja.

Ustupitelj će po sklapanju ovog Ugovora, bez odgađanja obavijestiti Dužnika o ustupu Tražbine radi ispunjenja iz ovog Ugovora, upućivanjem pisane obavijesti Dužniku na adresu iz Ugovora o jamstvu.

Primatelj je također ovlašten obavijestiti Dužnika o ustupu Tražbine radi ispunjenja.

**Učinak ustupa radi ispunjenja**

**Članak 2.**

Ugovorne strane su suglasne da s osnove ovog Ugovora:

1. ne nastaje niti je prije toga postojao vjerovničko-dužnički odnos između Ustupitelja i Primatelja temeljem kojeg je sklopljen ovaj Ugovor;
2. Tražbina ostaje u imovini Ustupitelja do potpunog podmirenja;
3. Primatelj stječe sva ovlaštenja i prava prisilno naplatiti Tražbinu i sudjelovati u Postupku u vezi s prijenosom regresnog prava Prenositelja na Ustupitelja u smislu točke d) preambule ovog Ugovora te će iznose prisilno ili na drugi način naplaćene temeljem ovog Ugovora proslijediti Ustupitelju pod uvjetima i na način koji je predviđen Sporazumom i ovim Ugovorom;
4. Dužnik može Tražbinu i nakon što je obaviješten o ovom ustupu, ispuniti Ustupitelju ili Primatelju.

S obzirom na pravnu prirodu ustupa radi ispunjenja te u prethodnom stavku navedenu činjenicu da Tražbina ne ulazi u imovinu Primatelja, Ugovorne strane su suglasne da će u svrhu vođenja postupka prisilne naplate Tražbine pred sudom, javnim bilježnikom ili drugim nadležnim tijelom ili u svrhu poduzimanja bilo kakvih drugih radnji radi naplate Tražbine, izvadak iz poslovnih knjiga Ustupitelja biti valjan dokaz o visini i dospijeću Tražbine te da će se postojanje, valjanost i utuživost Tražbine dokazivati na temelju poslovne dokumentacije između Ustupitelja i Dužnika.

 Tražbina koja je ustupljena Primatelju radi naplate, smanjuje se za svaki iznos kojeg Dužnik ili treća osoba plati Ustupitelju ili Primatelju na ime podmirenja Tražbine, o čemu je Ugovorna strana koja primi uplatu obvezna bez odgađanja obavijestiti drugu Ugovornu stranu te joj na njezin zahtjev dostaviti o tome pisani dokaz.

Ugovorne strane su suglasne da je Primatelj dužan voditi postupke prisilne naplate aktiviranih instrumenata osiguranja i sudjelovati u Postupku i poduzimati sve potrebne radnje, za svoj račun i za račun Ustupitelja, sve dok tražbina Primatelja iz Ugovora o kreditu ne bude u potpunosti namirena ili na drugi način zatvorena.

Ustupitelj je suglasan da Primatelj u svrhu naplate tražbine koja mu je ustupljena ovim Ugovorom može angažirati odvjetnika ili odvjetničko društvo po svom izboru, poštujući odredbe Sporazuma.

Primatelj je samostalan u donošenju odluke o otpisu i/ili otpustu svog potraživanja i za to mu nije potrebna suglasnost Ustupitelja.

Ugovorne strane su suglasne da ovaj Ugovor ne ovlašćuje Primatelja da otpiše Tražbinu, već je za isto potrebna posebna pisana suglasnost Ustupitelja. Navedeno se ne odnosi na otpis cijele ili dijela zatezne kamate u odnosu na Tražbinu u stečajnom i predstečajnom postupku, za što Primatelju nije potrebna suglasnost Ustupitelja.

Ugovorne strane su suglasne da ovaj Ugovor ne ovlašćuje Primatelja da ustupi ili na bilo koji drugi način prenese Tražbinu trećoj osobi.

U situacijama predviđenim Sporazumom, Primatelj je obvezan povratno ustupiti Tražbinu Ustupitelju.

**Redoslijed namirenja**

**Članak 3.**

Ugovorne strane su suglasne da svaka strana sa svojim dijelom naplaćenih sredstava raspolaže samostalno te ima pravo zatvarati obveze vezano uz Dužnika (glavnicu, kamate, troškove) sukladno internim procedurama.

**Otkaz**

**Članak 4.**

Ugovorne strane mogu otkazati ovaj Ugovor pisanom obavijesti uz otkazni rok od 15 (petnaest) dana od dana dostave pisane obavijesti o otkazu Ugovora drugoj Ugovornoj strani.

**Salvatorna klauzula**

**Članak 5**.

Ako bi se za neku od odredbi ovog Ugovora naknadno utvrdilo da je ništetna, ta činjenica neće imati učinka na ostale odredbe ovog Ugovora. Ugovor u cjelini ostaje valjan s time da se Ugovorne strane obvezuju da će ništetnu odredbu zamijeniti valjanom koja će u najvećoj mjeri omogućiti ostvarivanje cilja koji se htio postići odredbom za koju je ustanovljeno da je ništetna.

**Nadležnost**

**Članak 6.**

U slučaju spora u svezi s ovim Ugovorom, uključujući njegovu valjanost, nastanak, pravni učinak i prestanak, Ugovorne strane će nastojati riješiti mirnim putem, a u slučaju da takav pokušaj ne uspije ugovaraju nadležnost suda u Zagrebu.

**Broj primjeraka**

**Članak 7.**

Ovaj Ugovor sastavljen je u dva istovjetna primjerka svaki sa snagom izvornika, koji služe za ovjeru potpisa kod javnog bilježnika, dok će javni bilježnik za potrebe svake Ugovorne strane izdati ovjerene preslike istog u dovoljnom broju primjeraka.

Za Ustupitelja: Za Primatelja: